İsatain piiri

İsatain piiri (kaz. Исатай ауданы, İsatai audany) on hallintopiiri Atyraun alueella Kazakstanissa. Sen keskus on Aqqystaun kylä. Piirin pinta-ala on 14 700 neliökilometriä. Siellä oli arviolta 25 841 asukasta vuonna 2026. Kaspian syvängön keskiosassa sijaitseva İsatain piiri rajoittuu lännessä Qūrmanğazyn, pohjoisessa İnderin ja lännessä Mahambetin piireihin, luoteessa Länsi-Kazakstanin alueen Jañaqalan piirin ja etelässä Kaspianmereen. Sen länsiosassa ovat Narynin, Bozanain ja Meñteken hiekka-aavikot ja itäosassa Uraljoen laakso ja Kaspian alanko. Tärkeimmät hyötykaivannaiset ovat öljy ja maakaasu. Ainoastaan piirin kaakkoisosassa on Uraljokeen virtaavia pintavesiä. Kasvillisuus koostuu suola- ja hiekkamaiden ruohoista ja pensaista sekä kosteikkojen ruo’oista ja kaisloista. Eläinkuntaan kuuluvat saiga-antilooppi, susi, kettu, jänis ja vesilinnut. Vuonna 1997 perustettuun piiriin kuuluvat Aqqystaun, Isatain, Janbain, Narynin, Qamysqalan, Tūşşykūdyqin ja Zinedenin kyläpiirikunnat. Asukkaista on vuoden 2026 arvion mukaan 99,7 prosenttia kazakkeja. Piirin kautta kulkee Atyraun ja Astrahanin välinen maantie ja rautatie. Pääelinkeinot ovat öljyn ja maakaasun tuotanto sekä lampaanhoitoon erikoistunut maatalous. Lähteet Aiheesta muualla Piirin sivusto